تېرو ۲۴ ساعتونو کې د سرې میاشتې د فعالیتونو خبرونه: کابل: د قطر د سرې میاشتې په مالی همکارۍ کورنیو روغتونونو ته د ١٦٩ تنه د سوری زړه په رنځ د اخته ماشومانو د ورپېژندلو د لړۍ پیلېدو په موخه غونډه ترسره شوه، چې له جملې یې ٢٦ د سوری زړه په رنځ اخته ماشومان روغتونونو ته وروپېژندل شول. خوست: له ۹۷ تثبیت شویو سوالګرو کورنیو سره په ټولیزه توګه ۴۸۵،۰۰۰ افغانۍ نغدی مرسته ترسره شوه، چې هرې کورنۍ ته ۵،۰۰۰ افغانۍ ورکړل شوې. فراه: له ښوونیز مرکز څخه د انکلیسی او کمپیوټر برخو ۳۳ تنه زده کوونکی د زده کړو له بشپړولو وروسته فارغ شول. ارزګان: مرکز ترینکوټ کې د سید الخان ښوونځی ۱،۲۵۰ تنه زده کوونکو د سرې میاشتې د پېژندنې په موخه نشراتی غونډه ترسره شوه. پکتیکا: د خوشامند په ولسوالۍ کې له ۵۰۰ اړمنو او بېوزلو کورنیو سره د مرستې په موخه سروې ترسره شوه.